དེ་ནི་མིང་མཛོད་ཀྱི་མིང་སྟེ།མིང་མཛོད་གང་དེའི་ནང་དོན་ནམ་ངོ་བོ་ཐད་ཀར་མཚོན་བྱེད་སྒོ་བྱང་ལྟ་བུ་ཡིན་པས།ཁ་བྱང་དེ་ནི་མིང་མཛོད་ཀྱི་ངོ་བོ་ལ་གནད་འཁེལ་རྒྱུ་གལ་ཆེའོ།མིང་མཛོད་འགའ་དག་ལ་མིང་མཛོད་ཀྱི་མིང་དང་་ངོ་བོ་གཉིས་ཕན་ཚུན་ངོ་མི་འཕྲོད་པའི་གནད་དོན་ཐོན་གྱི་ཡོད་པ་དེས་མིང་མཛོད་བེད་སྤྱོད་མཁན་ལ་ཐོག་མ་ཉིད་ནས་བག་ཆགས་ཡག་པོ་མ་ཞོག་པས་མིང་དོན་ལ་མི་འབྱོར་བ་ཡིས་མིང་མཛོད་ཀྱི་དགེ་མཚན་ལ་གནོད་པ་ཡིན།དེས་ན་ར་མགོ་ལུག་སྦྱར་བྱེད་སྟངས་ཀྱི་བློ་རྩིང་པོ་དང་།ར་གན་གསེར་བརྫུས་བྱེད་པའི་ཀུན་སློང་མ་དག་པ་སོགས་ཀྱིས་མིང་འདོགས་པའི་སྐྱོན་སྤོང་དགོས་སོ།།